ศึกชิง วิดีโอสตรีมมิ่ง คอหนัง-คนรักซีรีส์ ห้ามพลาด เจ้าไหนเด็ดสุด 
เมื่ออินเทอร์เน็ตเข้ามามีบทบาทในชีวิตประจำวันของมนุษย์มากขึ้น ส่งผลให้การใช้ชีวิตของเราแตกต่างไปจากเดิม ไม่เชื่อก็ลองถามตัวคุณเองในแต่ละวัน คุณใช้เวลาท่องโลกอินเทอร์เน็ตวันละกี่ชั่วโมง,ส่วนใหญ่คนไทยจะใช้ชีวิตอยู่ในโลกออนไลน์ ประมาณ 6-7 ชั่วโมง ในจำนวนนี้ บางคนเลือกที่จะดูละคร ภาพยนตร์ รายการบันเทิงต่างๆ ผ่านอินเทอร์เน็ต โดยผ่านอุปกรณ์เหล่านี้ สมาร์ทโฟน แท็บเล็ต คอมพิวเตอร์ สมาร์ททีวี เป็นต้น,ทั้งนี้ ,ไทยรัฐออนไลน์, ได้รวบรวมแอปพลิเคชันดูภาพยนตร์ ซีรีส์ รายการทีวีออนไลน์ผ่านวิดีโอสตรีมมิ่งแบบบอกรับสมาชิกที่ถูกลิขสิทธิ์ ไม่ผิดกฎหมาย เปิดดูได้แบบไม่อายใคร เพราะไม่ได้ใช้ของเถื่อน มาฝากกัน เริ่มที่,NETFLIX , (เน็ตฟลิกซ์) ผู้ให้บริการภาพยนตร์ และซีรีส์ผ่านอินเทอร์เน็ต แม้ว่าจะเข้ามาทำธุรกิจในไทยเมื่อต้นปีที่ผ่านมา แต่ก็ได้รับความสนใจจากคนไทยไม่น้อย ด้วยตัวคอนเทนต์ (Content) ที่แตกต่างจากผู้ให้บริการเจ้าอื่นๆ เช่น การผลิตซีรีส์เอง หรือการร่วมทุนผลิต เช่น เดธโน้ต (Death Note) สเตรนเจอร์ ธิงส์ (Stranger Things) หรือ อยากให้เรื่องนี้ไม่มีโชคร้าย (A Series of Unfortunate Events),นอกจากนี้ เน็ตฟลิกซ์ ยังให้บริการบนแพลตฟอร์มต่างๆ เช่น เครื่องเกมเพลย์ 4 (Playstation 4) สมาร์ททีวี (Smart TV) Xbox Chromecast สิ่งที่ต้องยอมรับคือ คุณภาพความคมชัดทั้งภาพและเสียงของภาพยนตร์และซีรีส์ ซึ่งให้ความคมชัดสูงสุดถึง 4K Ultra HD บนระบบเสียงดอลบี้ ดิจิตอล (Dolby Digital 5.1CH) เทียบแล้วคุณภาพเสียงและความคมชัดนั้น สูงกว่าผู้ให้บริการรายอื่นในตลาด และเหมาะกับการรับชมผ่านทีวีขนาดใหญ่มากที่สุด,สำหรับ ค่าบริการรายเดือนนั้น มีด้วยกัน 3 ราคา คือ 280 บาท 350 บาท และ 420 บาท ซึ่งในเดือนแรกจะได้รับชมฟรี โดยเราสามารถดาวน์โหลดภาพยนตร์ หรือซีรีส์เก็บไว้ดูที่หลังได้ หรือที่เรียกว่า การรับชมแบบออฟไลน์,ข้อสังเกต ,- มีความหลากหลายของซีรีส์ต่างประเทศ ไม่ว่าจะเป็น ฝรั่ง เกาหลี หรือ ญี่ปุ่น ,- ภาพยนตร์ที่มีให้เลือกนั้น ไม่ค่อยใหม่เท่าที่ควร,- มีสารคดี วาไรตี้โชว์ ให้เลือกดูด้วย ,- เนื้อหาส่วนใหญ่ มีคำบรรยาย (subtitle) เป็นภาษาไทยทั้งหมด,VIU Thailand, (วิว ไทยแลนด์) คนรักซีรีส์เกาหลีต่างเทใจ หลังเว็บไซต์ทำ subtitle ต่างปิดตัวลง เนื่องจากผิดลิขสิทธิ์และผิดกฎหมาย เมื่อวิว (VIU) เข้ามาทำการตลาดในไทย จึงถือเป็นอีกตัวเลือกหนึ่งที่น่าสนใจของคนชอบดูซีรีส์เกาหลีเป็นอย่างมาก,สำหรับค่าบริการ เดือนละ 119 บาท หากเป็นลูกค้าของค่ายเอไอเอส ดูฟรี 3 เดือนแรก เดือนถัดไปคิดแค่ 99 บาท นอกจากนี้ ทาง VIU ยังเปิดให้ดูฟรีแต่มีโฆษณาคั่น ซึ่งข้อดีของการเสียค่าบริการคือ จะได้รับชมซีรีส์ความคมชัดที่ระดับ Full HD 1080p และสามารถเก็บไว้ดูแบบออฟไลน์ได้,ข้อสังเกต,- ส่วนใหญ่จะเน้น ซีรีส์ของ SBS KBS และ MBC เป็นหลัก ซึ่งแตกต่างกับของฮ่องกง สิงคโปร์ ที่มีการซื้อลิขสิทธิ์ซีรีส์จากช่องเคเบิลอื่นๆ ของเกาหลี,- มีซีรีส์เกาหลียาว 50 ตอนขึ้นไปด้วย,- มีซีรีส์ญี่ปุ่นให้เลือกชม ซึ่งมีทั้งใหม่ที่กำลังออนแอร์ และของเก่าด้วย แต่ไม่มากเท่ากับซีรีส์เกาหลี,- มีซีรีส์ฮ่องกงที่ผลิตเองโดย VIU Hong Kong,- มีรายการวาไรตี้ยอดฮิต อย่าง Running man, Infinite Challenge รวมถึงรายการข่าวที่รายงานความเคลื่อนไหวของวงการบันเทิงเกาหลี ,- บรรดาคอซีรีส์เกาหลี มองว่า ทีมแปลคำบรรยายของทีมงาน VIU ยังแปลไม่สนุกเท่าที่ควร,iflix, (ไอฟลิกซ์) ถือเป็นเจ้าแรกๆ ที่เข้ามาตีตลาดวิดีโอสตรีมมิ่งในเมืองไทย ล่าสุดทาง iflix เองก็ให้บริการบนสมาร์ททีวี ทั้งนี้ ด้วยค่าบริการอยู่ที่ 100 บาทต่อเดือน ซึ่งเดือนแรกทดลองดูฟรี ขณะเดียวกันทาง iflix เองก็มีโปรโมชั่นหลายแบบเอาใจลูกค้า เช่น หากซื้อโทรศัพท์มือถือยี่ห้อหนึ่ง ก็สามารถดูฟรีได้นาน 1 ปี เป็นต้น ทำให้หลายคนตัดสินใจเลือกใช้ iflix เป็นจำนวนมาก,ข้อสังเกต, ,- มีภาพยนตร์ไทย และละครไทยให้เลือกชม,- มีการ์ตูนญี่ปุ่น และดิสนีย์ ให้เลือกชมเป็นจำนวนมาก,- มีภาพยนตร์จากค่ายมาร์เวล (Marvel),- มีซีรีส์จาก abc studios ,- มีซีรีส์และรายการวาไรตี้จากเกาหลี,- มีคอนเสิร์ตให้เลือกชม,- ภาพยนตร์บางเรื่อง หรือรายการวาไรตี้บางชิ้นไม่มีคำบรรยายภาษาไทย,- ภาพยนตร์ ซีรีส์ ส่วนใหญ่ให้ความคมชัดแค่ระดับ SD แต่บางชิ้นก็ให้ระดับ HD,True ID, ทรูไอดี อีกหนึ่งบริการจากค่ายทรู ที่เตรียมเปิดตัวอย่างเป็นทางการเร็วนี้ๆ แม้ยังไม่ได้เคาะค่าบริการ ซึ่งตอนนี้ใครอยากลองเข้าไปดูก็สามารถดาวน์โหลดแอปพลิเคชันมาทดลองก่อนได้ หากใครใช้ค่ายมือถืออื่นก็สามารถโหลดได้เช่นกัน,ข้อสังเกต, ,- สามารถดูช่องดิจิตอลทีวีทั้ง 22 ช่อง ,- มีภาพยนตร์ต่างประเทศที่พากย์ไทย ,- มีซีรีส์ต่างประเทศพากย์ไทย ,- มีการ์ตูนให้ชม เช่น ปิกาจู วาชิโม โรบอทคุณยาย,- มีสารคดี และรายการวาไรตี้จากต่างประเทศ,- มีรายการ และช่อง HD จากทรูวิชั่นให้เลือกชมได้ เช่น ทรู เอเชียน ซีรีส์ (True Asian Series HD) ช่อง True X-Zyte HD หรือ ทรูสปอร์ต เป็นต้น,AIS Play, (เอไอเอสเพลย์) คนที่ต้องการใช้บริการต้องเป็นลูกค้าของเอไอเอสเท่านั้น ซึ่งบางคนที่อยากดู Game of Throne ผ่านช่อง HBO ก็ต้องซื้อซิมเติมเงินมาเพื่อดูเรื่องนี้โดยเฉพาะ ส่วนค่าบริการรายเดือนนั้นอยู่ที่ 299 บาท และ 499 บาท,ข้อสังเกต,- สามารถดูช่องดิจิตอลทีวีทั้ง 22 ช่อง ,- มีช่องดังๆ เช่น HBO Cinemax red ,- มีช่องกีฬาจาก FOX,- มีการถ่ายทอดสดคอนเสิร์ตศิลปินไทย และสามารถดูย้อนหลังได้ ,อย่างไรก็ตาม หากใครต้องการดูภาพยนตร์ที่เพิ่งออกจากโรงหนัง และต้องการชมภาพยนตร์ที่มากกว่าบริการที่เราได้ยกตัวอย่างมานั้น เราแนะนำให้เลือกเข้าไปดูแอปพลิเคชันดูภาพยนตร์ แบบออนดีมานด์ หรือเข้าใจแบบง่ายๆ คือ การเช่าหนัง หรือซื้อหนังเป็นเรื่องๆ เพียงแต่เปลี่ยนจากแผ่นดีวีดี หรือ บลูเรย์ (Blu-ray) เป็นไฟล์ดิจิตอล แทน เช่น iTunes Store, PrimeTime, Hollywood HDTV หรือ MONOMAXXX เป็นต้น 
แอปพลิเคชันดูภาพยนตร์ ซีรีส์ รายการทีวีออนไลน์ผ่านวิดีโอสตรีมมิ่งแบบบอกรับสมาชิกที่ถูกลิขสิทธิ์ ไม่ผิดกฎหมาย เปิดดูได้แบบไม่อายใคร เพราะไม่ได้ใช้ของเถื่อน
วิดีโอสตรีมมิ่ง,Video Streaming,ดูหนังออนไลน์,ซีรีส์ออนไลน์,ดูซีรีส์ออนไลน์,ข่าวทั่วไป